Ivars Kivlāns

Ivars Kivlāns (dzimis  Rīgā) ir Latvijas zinātnieks un bijušais šahists.

 Biogrāfija 
Šahu sācis spēlēt vienpadsmit gadu vecumā. Trenera Alfrēda Akmentiņa audzēknis. 1967. gadā izpildījis PSRS sporta meistarkandidāta normu. No 1966. līdz 1969. gadam bijis Latvijas skolēnu spartakiādes uzvarētājs. 1970. gadā Viļņā tikai piecpadsmit gadu vecumā uzvarējis PSRS skolēnu šaha čempionātā.Championship of USSR juniors - Vilnius 3-12.1.1970 Pēc gada Rīgā šajā turnīrā dalījis 4.-6. vietu.Championship of USSR juniors - Riga January 1971 1971. gadā kļuvis par PSRS Bruņoto spēku junioru čempionu šahā. Divas reizes bijis labākais Latvijas junioru šaha čempionātos (1975, 1977). 1977. gadā kļuvis par Rīgas pilsētas šaha čempionāta 2. vietas ieguvēju. 1978. gadā izcīnījis savu lielāko panākumu Latvijas šaha čempionātā, ierindojoties 4. vietā, un ieņēmis 2. vietu Rīgas atklātajā šaha čempionātā aiz Alvja Vītoliņa, apsteidzot Jāni Klovānu, Juzefu Petkēviču, Anatolu Šmitu, Edvīnu Ķeņģi un Zigurdu Lanku.National Tournament (Cup of Riga) - Riga 11.1978 Par šiem panākumiem Kivlānam piešķirts PSRS sporta meistara šahā nosaukums. Pārstāvējis Latvijas komandu PSRS komandu čempionātos (1969, 1972), kur 1969. gadā izcīnījis 3. vietu pie sava galdiņa.OlimpBase :: Soviet Team Chess Championship :: Ivars Kivlāns 1974. gadā pārstāvējis sporta biedrības Daugava komandu PSRS kausa izcīņā šahā.OlimpBase :: Soviet Team Chess Cup :: Ivars Kivlāns Latvijas komandu čempionātā šahā sekmīgi pārstāvējis Rīgas Politehniskā institūta (tagad Rīgas Tehniskā universitāte) komandu, kuras sastāvā 2 reizes (1978, 1980) kļuvis par šo sacensību uzvarētāju, bet vienu reizi (1977) bijis otrais.Žurnāls "Šahs", Nr. 10, 1978Žurnāls "Šahs", Nr. 10, 1979Žurnāls "Šahs", Nr. 10, 1981￼

Beidzis Rīgas Politehnisko institūtu. Pēc profesijas ir inženieris matemātiķis. 1977 gadā apprecējies ar Latvijas šahisti Valdu Kalniņu, laulībā dzimušas trīs meitas, kurām šaha spēle speciāli netika mācīta. Sākot ar 1980. gadu pirmo pusi vairāk laika veltījis savai profesionālajai darbībai un šaha turnīros piedalījies reti. Rīgas Tehniskās universitātes docents un vairāku zinātnisko darbu autors.RTU: Ivars Kivlāns

 Vietas Latvijas šaha čempionātā 
1971. gads — 10. vieta.
 1974. gads — 8. vieta.
 1977. gads — 19.-28. vieta.
 1978. gads — 4. vieta.
 1979. gads — 6.-7. vieta.
 1980. gads — 10. vieta.
 1984. gads — 8.-9. vieta 1. līgā.

 Atsauces 

 Literatūra 
 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 38. — 40. lpp.
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1954. gadā dzimušie
Kategorija:Rīgā dzimušie
Kategorija:Rīgas Tehniskās universitātes absolventi
Kategorija:Latvijas šahisti
Kategorija:PSRS šahisti
Kategorija:Latvijas zinātnieki